-1
বিনা মূল্যের কিছু অ্যান্টিভাইরাস
বাংলাদেশের বাস্তবতায় উইন্ডোজ এক্সপি অপারেটিং সিস্টেমের ব্যবহার এখনো বেশ চলছে। মাইক্রোসফট কারিগরি সহযোগিতা বন্ধ করে দেওয়ার পর এক্সপি ব্যবহারকারীরা তাঁদের কম্পিউটারের নিরাপত্তা নিয়ে কিছুটা অস্বস্তিতে আছেন৷ আশার কথা, বিনা মূল্যে ব্যবহার করা যায় এমন কিছু অ্যান্টিভাইরাস সফটওয়্যার আছে, যেগুলোর ব্যবহার এখনো অনেক কার্যকর। এক্সপির পাশাপাশি উইন্ডোজের অন্যান্য অপারেটিং সিস্টেমেও এসব ব্যবহার করা যায়।অ্যাভাস্ট: কম্পিউটারের ক্ষমতা (সিস্টেম রিসোর্স) কম ব্যবহার করায় এবং নিজের ই-মেইল দিয়ে নিবন্ধন করে নিলে এক বছরের জন্য বিনা গ্রাহক হওয়ার সুবিধা থাকায় অ্যাভাস্টের জনপ্রিয়তা তুঙ্গে। অ্যান্টিভাইরাস পরীক্ষায় এর ফলাফলও অনেক ভালো। http://goo.gl/ubHLTR ঠিকানায় গিয়ে অ্যাভাস্ট ফ্রি অ্যান্টিভাইরাস নামাতে হবে৷ তারপর ইন্টারনেটে যুক্ত থাকা অবস্থায় প্রোগ্রামটি হালনাগাদ করতে হবে। ইন্টারনেট সংযোগ না থাকলে অফলাইনেও হালনাগাদ করা যাবে। এ জন্য অ্যাভাস্ট ২০১৪ ভাইরাস ডেফিনিশন ফাইলটি লাগবে৷ নামানোর ঠিকানা: http://goo.gl/7P5giK ।এভিজি: এভিজির বিনা মূল্যের সংস্করণটি ব্যবহার করে যেসব মৌলিক সুবিধা পাওয়া যায় সেগুলো দিয়ে বাড়ি কিংবা ছোটখাটো অফিসের কম্পিউটারে নিরাপত্তার কাজটা ভালোই চলে৷ http://goo.gl/OzgZx3 ঠিকানায় গিয়ে ফ্রি ডাউনলোড বোতামে ক্লিক করে এভিজি ২০১৪ নামানো যাবে। ইনস্টলের পর ইন্টারনেটে হালনাগাদ করতে হবে। অফলাইনে অ্যান্টিভাইরাসটি হালনাগাদ করতে চাইলে  http://goo.gl/Nde6Bf ঠিকানা গিয়ে  Iavi নামের ভাইরাস ডেফিনিশনের বাইনারি ফাইল নামাতে হবে।কমোডো: যেসব কম্পিউটারে সিস্টেম মেমোরি একেবারেই কম, তাদের জন্য এটি ভালো সমাধান। নামাতে হবে  http://goo.gl/0w2cyV ঠিকানা থেকে। এর আকার ২২০ মেগাবাইট। ইনস্টলেশনের সময় বেশ কিছু অপশন পাওয়া যাবে। সম্পূর্ণ সুরক্ষা পেতে নিজস্ব ফায়ারওয়ালসহ অপশনগুলো পড়ে চালু করতে পারেন৷ — মঈন চৌধুরী